— У гэты перыяд усе музеі гудзяць, але мы 18 мая не чакалі ў сябе такога ж вялікага наплыву наведвальнікаў, як тое назіраецца ў Мінску. Праводзіць Ноч музеяў — добрая традыцыя, а мы прыхільнікі традыцый. Адкрылі выставу літоўскага мастака Раманаса Барысаваса, правялі канцэрт камернага аркестра “Рэзананс”, інтэрактыўную праграму “У госці да Пане Каханку” разам з цыганскім ансамблем, вучылі наведвальнікаў мове веераў і мушак. Сёлета ўпершыню зрабілі свабодны ўваход, таму што раней неаднаразова даводзілася тлумачыць турыстам, чаму ў такі дзень ім трэба плаціць. Вырашылі, што гэтага лепш пазбегнуць.